
KEISER AUGUSTUS

Den guddommelige Augustus’ bragder

Oversatt fra latin av HILDE BRENDEFORD ANDREASSEN

FORORD

 

I 1977 PUBLISERTE CLAUS KRAG deler av Den guddommelige Augustus’ bragder (Res Gestae Divi Augusti) oversatt til norsk. Den utgivelsen som her foreligger, er den første fullstendige oversettelsen av teksten til norsk. Oversettelsen er basert på Alison E. Cooleys detaljerte tekstutgave av Res Gestae Divi Augusti (Cambridge University Press) fra 2009, som inneholder både den latinske og den greske versjonen av teksten. Cooleys arbeid er basert på John Scheids tekstutgave (Belles Lettres) fra 2007, som jeg også har konsultert i arbeidet med oversettelsen. Denne utgaven inneholder kopier av alle eksemplarene av Res Gestae Divi Augusti som har overlevd til i dag, både på latin og på gresk.

 

Jeg vil rette en stor takk til Morten Moi og Thea Selliaas Thorsen for gode og nyttige tilbakemeldinger, og for å gi meg muligheten til å delta i Kanon-serien. Jeg vil også takke mine tidligere medstudenter som har hjulpet meg til å se løsninger. Til slutt vil jeg rette en stor takk til min kjære mamma for hennes ubegrensede støtte og oppmuntring.

Tromsø, oktober 2019

HILDE BRENDEFORD ANDREASSEN

